Ama Ata Aidoo

**Ama Ata Aidoo** (23 Maakye 1942 – 31 Mɛnoɔre 2023) da e la Ghana sɛgesɛgerɛ, yelwiiri gɔbaa, dēɛbaŋ sɛgerɛ, pɔleteesa, ane ganzanna. O da e la gansɛgerɛ ko ganzanne Ghana poɔ a yi 1982 te tɔ 1983, Jerry Rawlings's PNDC administration eŋɛ. O dēɛbaŋ fɔrɔ, The Dilemma of a Ghost, da yi la gbaŋgbale 1965 poɔ, naŋ e ka Aidoo e African pɔge fɔrɔ deɛbaŋ gɔbaa naŋ yineŋ o toma gbaŋgbale. O naŋ e yelkããsɛgerɛ, o die a Commonwealth Writers' Prize 1992 poɔ ne a yelkããsɛgeraa Changes. 2000 poɔ, o da mɛɛ a Mbaasem Foundation Accra poɔ na zɛge ane teɛ African pɔge-sɛgereba toma.

## Nyɔvore Piiluu
Ba dɔge la Christina Ama Ata Aidoo 23 Maakye 1942 eŋɛ Abeadzi Kyiakor, naŋ peɛle Saltpond, a Central Irigyiŋ poɔ, Ghana. Yelpeɛre yiziiri mine (a poɔ Megan Behrent, Brown University, ane Africa Who's Who) yeli ka ba da dɔge o la 31 Maakye. O taa la weɛle tɔ, Kwame Ata.

Ba guoli la Aidoo Fante royal yiri poɔ, Nana Yaw Fama bipɔge, Abeadzi Kyiakor naa, ane Maame Abasema. Nansaale peɛle naŋ da wa di wederoŋ te zu la da ko o sããkoma, naŋ leɛre o saa hakela eŋ tɔna naŋ bebe o biiri ane a tɛŋa yideme wuluu kyaare yelkorɔ ane ana saŋa na yelerre. A ŋaaŋ la vɛŋ ka o yuo sakuuri fɔrɔ ba koraa poɔ a yeli yɛlɛ kyili Aidoo ka o gaa Wesley Girls' High School, zie onaŋ leɛre o teɛroŋ fɔrɔ ka o boɔrɔ la ka o e sɛgesɛgerɛ.

## Ganzanne
A yi 1957, Aidoo gaa la Wesley Girls' Senior High School, Cape Coast poɔ. Ona wa baare haae sakuuri, ka o de gaa University of Ghana, Legon, 1961 poɔ zie o naŋ nyɛ bakyila Arts degeree Bɔrefɔ poɔ, a sɛge o fɔrɔ deɛbaŋ, The Dilemma of a Ghost, 1964 poɔ. Longman la da e ka a deɛne ŋa yi gbaŋgbale yuoni naŋ da tu, naŋ vɛŋ ka Aidoo e African deɛbaŋ gɔbaa pɔge fɔrɔ naŋ yi ne sɛgere gbaŋgbale.

## Dompole

## Kūū
Aidoo kpie 31 Mɛnoɔre 2023 Accra poɔ. Ba naŋ pugiro o ka o e la "sɛgesɛgerɛ naŋ ba taa tɔ, neɛ naŋ zɔɔrɔ korɔ pɔgeba, zɔɔrɔ korɔ Africans ane noba naŋ melmelɛ ka ba gaa nimitɔɔre donɛɛ zaa wa tuori", yidaandɔɔ Nana Akufo-Addo da moɔle ka ba na koŋ o la state poɔ, ne kuori yeltuuri naŋ na e a yi 13 Gyoonoɔre te tɔ 16 Gyoonoɔre, 13 Gyoonoɔre eŋɛ, o kuori da eɛ a state die dendɔreŋ, kyɛ ka ba da de o gaa ne o yiri Abeadze Kyiakor te dɛlle 15 Gyoonoɔre, ane bareka puoroo misa nyããzie koseɛraa 16 Gyoonoɔre o ūūmu.

## Kyɔɔtaare ane emmo
Aidoo nyɛ la kyɔɔtaare yaga, a poɔ onaŋ di a Mbari Club prize 1962 poɔ ko o selleŋmaa "No Sweetness Here", ane a 1992 Commonwealth Writers' Prize ko Best Book (Africa) ko o yelyagsɛgeraa Changes.

2012 poɔ, a volume Essays na eŋ Ama Ata Aidoo o yuomo 70 da yiee gbaŋgbale, Anne V. Adams la da e a maale eŋ, ne noba naŋ soŋ ka ba na la Atukwei Okai, Margaret Busby, Maryse Condé, Micere Mugo, Toyin Falola, Biodun Jeyifo, Kofi Anyidoho, Naana Jane Opoku-Agyemang, Naana Banyiwa Horne, Nana Wilson-Tagoe, Carole Boyce Davies, Emmanuel Akyeampong, James Gibbs, Vincent O. Odamtten, Jane Bryce, Esi Sutherland-Addy, Femi Osofisan, Kwesi Yankah, Abena Busia, Yaba Badoe, Ivor Agyeman-Duah, Chikwenye Okonjo Ogunyemi, Ngugi Wa Thiong'o, Kinna Likimani, ane bamine.

Aidoo da la a 2014 documentary film yelzu, The Art of Ama Ata Aidoo, Yaba Badoe naŋ maale.

## Kaa iruu toma
The Dilemma of a Ghost (play), Accra: Longman, 1965. New York: Macmillan, 

Anowa (play based on a Ghanaian legend), London: Longman, 1970. New York: Humanities Press, 1970.

No Sweetness Here: A Collection of Short Stories, London: Longman, 1970. New York: Doubleday.

Our Sister Killjoy: or Reflections from a Black-eyed Squint (novel), Longman, 1977.

Someone Talking to Sometime (poetry collection), Harare: College Press, 1986.

The Eagle and the Chickens and Other Stories (for children), Enugu: Tana Press, 1986.

Birds and Other Poems, Harare: College Press, 1987.

An Angry Letter in January (poems), Coventry: Dangaroo Press, 1992, ISSN 0106-5734

Changes: A Love Story (novel), London: The Women's Press, 1991. New York: Feminist Press at the City University of New York, 1993.

The Girl Who Can and Other Stories, Accra: Sub-Saharan Publishers, ; Heinemann African Writers Series, 1997.

Diplomatic Pounds & Other Stories, Ayebia Clarke Publishing, 2012, .

O naŋ e maale enna

African Love Stories: An Anthology, Ayebia Clarke Publishing, 2006. .

O puori yɛlɛ

Kyɛlkyɛ 

Zipeɛre yaga tere la 1942 ka o e o dɔgebo bebiri.

## Sommo Yizie